ЩIэныгъэмрэ техникэмкIэ КъБР-м и Къэрал саугъэтыр 2019-2021 гъэхэм къэхьыным теухуауэ
КъБР-м и Iэтащхьэм и деж ЩIэныгъэмрэ техникэмкIэ КъБР-м и къэрал саугъэтхэмкIэ щыIэ советым хъыбар фегъащIэ Къэбэрдей-Балъкъэр Республикэм и къэрал саугъэтхэр къэхьынымкIэ конкурс лэжьыгъэхэр къыIихын зэрыщIидзэм теухуауэ.
Дэтхэнэри сом зы мелуан хъууэ саугъэту тIу ятынущ щIэныгъэмрэ техникэмрэ я лъэныкъуэкIэ. Саугъэтхэр хуагъэфэщэнущ гуманитар, естественнэ, техникэ щIэныгъэхэм зегъэужьынымкIэ иджырей ехъулIэныгъэхэм къакIэрымыху икIи Къэбэрдей-Балъкъэр Республикэм и социально-экономикэ зыужьыныгъэмкIэ сэбэп хъу лэжьыгъэхэм; Ресурсхэр къыдэзыгъахуэ, экологие и лъэныкъуэкIэ къабзэу щыт технологиехэр, техникэр, иджырей материалхэр, машинэхэмрэ Iэмэпсымэхэмрэ зэрызэхалъхьэм икIи къызэрагъэсэбэпым папщIэ, апхуэдэу щIэныгъэмрэ техникэмрэ я ехъулIэныгъэхэр къагъэсэбэпурэ, производствэм зэфIэкIышхуэ къызэрыщагъэлъэгъуам папщIэ.
Къэбэрдей-Балъкъэр Республикэм щIэныгъэмрэ техникэмкIэ и къэрал саугъэтхэр къэхьынымкIэ кандидатхэм я документхэмрэ материалхэмрэ къызэрыIах щIыкIэр тетщ КъБР-м ЦIыхухэр егъэджэнымкIэ, щIэныгъэмрэ щIалэгъуалэм я IуэхухэмкIэ и министерствэм Интернетым щиIэ www.edu.kbr.ru сайтымрэ Къэбэрдей-Балъкъэр Республикэм и Правительствэм и www.pravitelstvokbr.ru порталымрэ.
Ягъэува хабзэм тету ягъэхьэзыра документхэмрэ тхыгъэхэмрэ 2019 гъэм щэкIуэгъуэм и 18-м сыхьэт 18-м нэсыху езы авторхэм е абыхэм дзыхь зыхуащIа цIыхухэм къыщыIахынущ КъБР-м ЦIыхухэр егъэджэнымкIэ, щIэныгъэмрэ щIалэгъуалэм я IуэхухэмкIэ и министерствэм мы адресымкIэ: 360000, Налшык къалэ, КIыщокъуэм и уэрам, 43, пэш 305-рэ. Телефоныр: 42-07-79.
